z a p i s n i k
 8. SEJE IZVRŠNEGA ODBORA NTZS, 
dne 08.09.2010, ob 17.00 uri Hala Tivoli, Ljubljana.
Prisotni člani IO:  Marjan Hribar, Robert Smodiš, Matija Krnc, Božo Šetina, Igor Petrovčič, Janez Bončina, Peter Žibrat, Branko Mihorko;
Ostali:
Danijel Šarlah, Janez Stibrič in Hinko Privšek (predstavnik NO); 
Opravičili:
Janez Pezelj, Igor Novel, Boštjan Tancer, Mitja Horvat.
Odsoten: 


.
Predlagan naslednji dnevni red:

Predlagani dnevni red:

1. Pregled in potrditev zapisnikov

2. Pravila in pravilniki

3. Tekoče zadeve 

4. Razno

Sejo je odprl predsednik NTZS mag Marjan Hribar.

Sklepčnost je zagotovljena (prisotnih 8 članov).
Predsednik je najprej pozdravil vse prisotne. 

Dnevni red je bil soglasno sprejet.

ADD 1 
G. Bončina opozoril na napačen zapis njegove izjave pri izboru za direktorja reprezentanc.
Sklep 1:   Preveri in popravi se zapisnik VII. Seje I.O., kjer je omenjena izjava g. Bončine glede imenovanja kandidatov za direktorja reprezentanc. 
Sklep 2:   I.O. potrjuje zapisnik VII. Seje I.O.

ADD 2  
G. Hribar prestavi novi osnutek statuta (pravilnika).

G. Smodiš pravi, da so bili narejeni popravki, ki pa so bili predvsem kozmetične narave. Sprašuje člane I.O.-ja, če poznajo razloge, ki bi onemogočali regularno organizacijo in izpeljavo tekmovanj predvidenih s koledarjem NTZS razen tour in master turnirjev. Nobeden od prisotnih ni navedel nobenega razloga, ki bi jim bil znan.
S strani prisotnih je prihajalo več predlogov; predvsem v zvezi z organigramom, ki naj bi bil po besedah g. Smodiša še nedodelan do potankosti – še vedno je nekaj nejasnosti.

G. Hribar pravi, da je treba konkretno pripraviti organigram – čistopis.

G. Mihorko omeni, da v organigramu ni športa invalidov.

G. Šetina ima predlog, da se predstavnika invalidov umesti v kvoto predsednika.

Sklep 3:   I.O. dokončno  potrjuje organigram, hkrati pa nalaga pisarni, da se s strani pisarne ob sodelovanju s člani IO-ja pripravi čistopis organigrama z vsemi funkcijami.
Razprava se je nadaljevala na temo o pravilnikih. 
G. Smodiš je podal informacijo o spremembi pravilnika o  organizaciji tekmovanj in o spremembi pravilnika o sistemu tekmovanj. Preštevilčeni so bili členi od 5. Naprej, spremenjen je bil 17. Člen (pričetek tekmovanj).

Glede 19. Člena je prišlo da razprave glede izkaznic igralcev. Pripravili bomo anketo za klube, ki naj odločijo ali podpirajo sedanji sistem pregleda izkaznic na tekmovanjih ali bi bilo bolje, da so objavljene registracije z dovoljenimi podatki na naši spletni strani.    

 Sklep 4:   Pripraviti anketo na vprašanje izkaznic.
V kasnejši debati se porajajo vprašanja glede delovanja sodniške organizacije (delegiranje in kontrola sodnikov). Vsi so mnenja, da je za določena tekmovanja težko dobiti domače sodnike, je pa velik strošek za organizatorja če jih pridobijo z drugih krajev.

G. Krnc pojasni, da bodo seminarji za sodnike zopet razpisani, saj trenutno skoraj ni kluba V Sloveniji, ki bi lahko zagotovil večje število sodnikov. Smatra, da je treba vsaj približno slediti ukrepom, ki jih zahteva sodniška organizacija.
Sklep 5:   I.O. potrjuje pravilnik o organizaciji tekmovanj, ki pa se naj še dokončno dodela glede TOUR in MASTERS turnirjev.

Sklep 6:   I.O. potrjuje pravilnik o sistemu tekmovanj, ki pa se naj še dokončno dodela glede TOUR in MASTERS turnirjev.

G. Petrovčič predlaga sprejem pravilnika  o igranju v SNTL za sezono 2010-11. Poda podatek, da je NTD Kajuh-Slovan podal pritožbo na povečanje III. SNTL na (14) ekip. G. Petrovčič pojasni, da je to v skladu s pravili. 
G. Hribar omeni, da povečanje lige v III. SNTL ne pomeni zelo velikega povečanja stroškov.

Sklep 7:   I.O. potrjuje pravilnik o igranju v SNTL za sezono 2010-11.

Sklep 8:   I.O. se javno zahvali Janu ŽIBRATU in Marjanu ORAŽMU za dosežene izredne rezultate na MEP 2010 v Istanbulu.
ADD 3 

G. Hribar omeni reprezentančne akcije v naslednjem obdobju (PT Madžarske, PT Avstrije in TOP EURO MINI CHAMPS, MP Slovaške za kadete). 
G. Šetina predlaga, da se s pravilnikom uredi plačevanje prevozov tudi za igralke in igralce, ki igrajo v tujini in se udeležujejo reprezentančnih akcij.  

G. Hribar predlaga, vse turnirje kot tudi TOP EURO MINI CHAMPS v celoti pokrije NTZS. Pri TOPU EURO MINI CHAMPS gre za tekmovanje, na katerega se je igralka kvalificirala (Nika Naglič).
Sklep 9:   I.O. potrjuje nastop Nike Naglič na TOP EURO MINI CHAMPS s kritjem stroškov.

G. Šetina omeni, da pogoji za trening na pripravah v Velenju niso bili najboljši.

G. Hribar pravi, da nem je NTK Tempo šel na roko, saj je bila dvorana zastonj in če je dobra za druge je dobra tudi za vse ostale. Podal je še informacijo o neljubih dogodkih na članskih pripravah. Sprašuje ali je selektor vedel za neljube dogodke, saj tega ni bilo omenjeno v poročilu. Sramuje se neljubih dogodkov, ki se ne smejo ponoviti.

G. Smodiš omeni, da so v njihovem klubu zaslišali igralce o dogodkih. Sprejeli so konsekvence v klubu pričakujejo pa jih tudi od zveza. Predvsem ga skrbi etični odnos reprezentantov. Pravi, da zveza ne sme tolerirati takega obnašanja. 

G. Privšek meni, da se mora selektor opredeliti glede samega dogodka. Pozove se selektorja, da dopolni poročilo o dogodkih na pripravah.

G. Hribar pravi, da morajo povzročeno škodo plačati igralci sami.

G. Hribar poda informacijo o odstopu G. Vizjaka z mesta v.d. selektorja za članice. G. Vizjak predlaga, da gre na evropsko prvenstvo v Ostravo trener Matej Petar.

Sklep 10:   I.O. potrjuje razrešitev G. Vizjaka z mesta v.d. selektorja za članice.

Sklep 11:   I.O. potrjuje Mateja Petarja za vodenje ženske reprezentance na EP v Ostravi 2010.

ADD 4 

Pod točko razno ni bilo razprave.

                   Seja zaključena ob 20.00 uri.








           Zapisal: Danijel Šarlah
   

